In nomine Patris et Filii et Spiritus sancti. Quoniam consuetudinarium est quod ab antecessorum nostrorum ductum industria, ut ea que posterorum memorie comendanda viderentur, litterarum tradantur custodie, dignum duximus ea que subinferuntur, ne oblivione dispereant, ne vel quod inde actum est quandoque aliqua immutetur fraudulentia, in hujus carte sinu fideliter recondere. Ego igitur Guilencus, alme Lingonensis ecclesie nutu Dei episcopus, notum esse volo tam futuris quam presentibus, Paganum de Buriis de conversione seculari ad Christi militiam Templi Domini, quod est in Jerusalem, se transtulisse, et fideli voto se et sua ibidem tradidisse. Villam itaque Buriarum cum omnibus appendiciis suis, concilio meo et concilio Dominorum et amicorum suorum, ad expeditionem Templi Domini et militum Christi in eodem bella gerentium, pari conditione a se donatum, hoc presenti nostre auctoritatis scripto, vobis notificamus, quod gloriam Christi cunctis generaliter adnunciamus. Rainaldus de Granceio cum uxore sua et liberis laudavit et concessit. Hujus rei testes sunt multi. Sed isti duo precipue scilicet: Galterius Malvasleth, et Guido de Chalanciaco. Comes de Sal et uxor et filii ejus similiter. Et Willelmus, frater ejus similiter. Hujus rei Dux Burgundie et Episcopus sunt testes. Nocherius de Bolcensis cum uxore sua et liberis laudavit. Hujus rei, Guido de Vanorio et Hodo de Masiaco sunt testes. Raimundus, frater supradicti Pagani, cum uxore sua et liberis concessit. Hujus rei Hugo Bosya et Robertus de Cameriaco sunt testes. Soror ejus Emelina et liberi sui laudaverunt. Testis est: Milo de Saconiaco et Thebaudus Micherius. Alia soror de Aspriaco et maritus ejus ac filii concesserunt. Hujus rei Hugo de Vivario et Milo clericus sunt testes. Dominus Paganus de Buris, Jocerinum villicum tenebat, et domnus Rainaudus de Granceio tenere concesserat, sed quando voluit recedere, et ad Jerusalem ire, timens de eodem villico fecit iterum laudare domnum Rainaudum et uxorem suam, et filios; et ipse Rainaudus in manu Roberti senescalci militibus Templi concessit; Emilina et Guido, filius ejus, Deo et militibus Templi censum Humberti et Guidonis fratris sui, scilicet quatuor denarios concesserunt, et XX solidos habuerunt, et fidem dedit Guido de hoc quod fecerat laudare fratribus suis. Testes sunt: Girardus de Rovra; Walterius Malvasleth; Rainaudus de Granceio; Raimundus, frater Pagani; Hodo Bogore. Volo etiam omnibus notum esse Guidonem de Fossato et Willermum, fratrem ejus, ipsos vovisse ac reddidisse pratum Tile castri, laude et concilio Advuini de Beria, de quo supradictum pratum tenebant. Hujus rei Guillelmus de Fossato, et frater ejus, Unbertus, et Lambertus Falsardus sunt testes. Et dominus Aimo de Tyle castro, de quo supradictus Advuinus hoc pratum tenebat laudavit. Hujus rei Theobaudus de Caisoil, et Guido Talavath sunt testes. Episcopus Guilencus laudavit in synodo sua, de quo supradictus Aimo hoc pratum tenebat. Milo de Saconiaco et filius ejus cum uxore laudaverunt. Hugo Bosia cum uxore sua et liberis laudavit. Guido ejus possessor in hoc pratum lapideas cruces loco metarum concessu suorum vicinorum posuit. Facta sunt hec anno ab incarnatione Domini millesimo centesimo XXXIII, Ludovico rege regnante, Hugone duce ducatum tenente, Guilenco episcopo episcopante; Fulcone archidiacone archidiaconante.